|  |  |
| --- | --- |
| Mehanizem: | Načrt za okrevanje in odpornost |
| Razvojno področje: | Digitalna preobrazba |
| Investicija: | Zeleni slovenski lokacijski okvir |

Na podlagi 3. točke prvega odstavka 68. v zvezi s tretjim odstavkom 70. člena Zakona o javnih uslužbencih (Uradni list RS, št. 63/07 – uradno prečiščeno besedilo in nasl.) in 25. člena Zakona o delovnih razmerjih (Uradni list RS, št. 21/13 in nasl.) **Geodetska uprava Republike Slovenije**

**objavlja javno objavo za zasedbo prostega delovnega mesta za določen čas do konca trajanja projekta »Zeleni slovenski lokacijski okvir (GreenSLO4D)« oz. do 30.6.2026**

**Vodja projektne enote (DM 701) v** **Projektni enoti za vodenje strateških in evropskih projektov**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko univerzitetno izobraževanje (prejšnje)/visokošolska univerzitetna izobrazba (prejšnja) oziroma specialistično izobraževanje po visokošolski strokovni izobrazbi (prejšnje)/specializacija po visokošolski strokovni izobrazbi (prejšnja) oziroma magistrsko izobraževanje po visokošolski strokovni izobrazbi (prejšnje)/magisterij po visokošolski strokovni izobrazbi (prejšnja) oziroma magistrsko izobraževanje (druga bolonjska stopnja)/magistrska izobrazba (druga bolonjska stopnja);
* najmanj 7 let delovnih izkušenj;
* znanje slovenskega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot  delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge delovnega mesta:

* neposredna pomoč pri vodenju strokovnih nalog na delu delovnega področja organizacije;
* vodenje projektnih skupin za najzahtevnejše in ključne projekte;
* samostojno oblikovanje ključnih sistemskih rešitev in drugih najzahtevnejših gradiv;
* opravljanje drugih najzahtevnejših nalog;
* spremljanje izvajanja projektov;
* vodenje in koordinacija projektne enote;
* naloge na projektih za izvajanje Mehanizma za okrevanje in odpornost.

Prednost pri izbiri bodo imeli kandidati s:

* poznavanjem metod in tehnik projektnega vodenja;
* poznavanjem predpisov s področja digitalne preobrazbe in upravljanja prostorskih podatkov;
* poznavanjem delovanja geoinformacijske infrastrukture;
* poznavanjem distribucijskega sistema Geodetske uprave RS;
* poznavanjem pravil medopravilnosti in souporabe prostorskih podatkov;
* kompetencami na področju geo vizualizacije in geo analitike;
* kompetencami s področja motiviranja in organiziranja sodelavcev;
* kompetencami s področja povezovanja in integracije zbirk podatkov;
* kompetencami vodenja in organiziranja.

Prijava mora biti **obvezno oddana na predpisanem obrazcu**, ki je sestavni del objave in mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpopolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu;
3. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki si jih je pridobil.

Natečajna komisija bo strokovno usposobljenost kandidatov presojala na podlagi dokumentacije ter na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti.

Projekt »Zeleni slovenski lokacijski okvir (GreenSLO4D)« je financiran iz Načrta za okrevanje in odpornost in sicer je uvrščen v 2. razvojno področje »Digitalna preobrazba« pod komponento »C2.K7 Digitalna preobrazba javnega sektorja in javne uprave«. Ključni cilj projekta je horizontalna digitalna povezanost prostora, okolja, nepremičnin, voda in narave, ki bo omogočila pametno upravljanje s prostorom kot omejenim naravnim virom ter nižjo pozidanostjo novih zemljišč in s tem povečano odpornostjo na podnebne spremembe. Projekt pokriva ključna področja ministrstva in sicer področje prostora, okolja, nepremičnin, voda in narave. Gre za horizontalno povezovanje in izgradnjo informacijskih sistemov z obsežnimi zbirkami podatkov, zato ga bo izvajalo več organizacijskih enot.

Izbrani kandidat bo delo opravljal na uradniškem delovnem mestu Vodja projektne enote brez imenovanja v naziv. Pravice oziroma obveznosti se mu bodo določile glede na uradniški naziv sekretar. Z izbranim kandidatom bo sklenjeno delovno razmerje za določen čas s polnim delovnim časom do 30.6.2026 oz. do konca trajanja projekta »Zeleni slovenski lokacijski okvir (GreenSLO4D)« oz. do porabe razpoložljivih finančnih sredstev, če slednje nastopi prej.

Izbrani kandidat bo delo opravljal v uradnih prostorih na sedežu Geodetske uprave Republike Slovenije, Zemljemerska ulica 12, 1000 Ljubljana oziroma v prostorih, kjer organ opravlja svoje delo.

Kandidat vloži prijavo v pisni obliki, ki jo pošlje v zaprti ovojnici z označbo: **»Javna objava – Vodja projektne enote DM 701 v Projektni enoti za vodenje strateških in evropskih projektov: 10001-50/2024-2562«** na naslov: Geodetska uprava Republike Slovenije, Zemljemerska ulica 12, 1000 Ljubljana, in sicer **v roku 8 dni** po objavi na osrednjem spletnem mestu državne uprave [www.gov.si/zbirke/delovna-mesta](http://www.gov.si/zbirke/delovna-mesta) in spletni strani Zavoda Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: pisarna.gu@gov.si , pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po opravljeni izbiri.

Obvestilo o končanem izbirnem postopku bo objavljeno na osrednjem spletnem mestu državne uprave [www.gov.si/zbirke/delovna-mesta](http://www.gov.si/zbirke/delovna-mesta) .

Informacije o delovnem področju: Mateja Omejc (01 478 49 07).

Informacije o izvedbi javne objave: Alenka Kovač (01 478 48 00).

V besedilu objave uporabljeni izrazi, zapisani v moški slovnični obliki, so uporabljeni kot nevtralni za ženske in moške.